OzLabs/hebrew-wiki-articles huggingface dataset:
גלאס GT

גלאס GT (בגרמנית: Glas GT) היא מכונית ספורט בתצורת קופה מתוצרת יצרנית הרכב הגרמנית Hans Glas GmbH אשר יוצרה בין השנים 1964–1968 בגרמניה המערבית.

מיוני 1967, לאחר השתלטות יצרנית הרכב הגרמנית BMW על היצרנית Hans Glas GmbH, המשיכה BMW לייצר את הדגם עד מאי 1968.

==תצורות==

* 2 דלתות - קופה.
* 2 דלתות - קבריולה.

===דגמים===

* 1.3 ליטר.
* 1.7 ליטר.
* 1.6 ליטר.

=="דגם "גלאס GT"==
* 2 דלתות.
* מספר נוסעים: 2+2.
* מנוע בנזין.
* סוג הנעה: הנעה אחורית.

===תאוצות===
* תאוצה בין 0–100 קמ"ש היא 13.0 שניות (מנוע 1,290 סמ"ק המפיק 75 כ"ס).
* תאוצה בין 0–100 קמ"ש היא 12.5 שניות (מנוע 1,290 סמ"ק המפיק 85 כ"ס).
* תאוצה בין 0–100 קמ"ש היא 11.5 שניות (מנוע 1,682 סמ"ק המפיק 100 כ"ס).
* תאוצה בין 0–100 קמ"ש היא 11.2 שניות (מנוע 1,573 סמ"ק המפיק 105 כ"ס, מנוע מתוצרת BMW).

===מכירות===
* ממרץ 1964 עד אוגוסט 1967 יוצרו 5,013 יחידות מדגם קופה.
* ממאי 1965 עד יולי 1967 יוצרו 363 יחידות מדגם קבריולה.
* מיוני 1967 עד מאי 1968 יוצרו 1,259 יחידות.

== תמונות ==
<gallery mode="packed" heights="90">
קובץ: Beuel-classics-22032015-326.jpg| דגם "גלאס GT"
קובץ: Glas 1300 weiss.jpg| דגם "גלאס GT", מנוע 1.3 ליטר - קבריולה
קובץ: 1966 Glas 1300 GT Cabriolet rR, Lime Rock.jpg| דגם "גלאס GT", מנוע 1.3 ליטר - קבריולה
קובץ:Glas GT-hinten.jpg | דגם "גלאס GT", מנוע 1.7 ליטר
קובץ:Glas 1700 GT (26423434905).jpg | דגם "גלאס GT", מנוע 1.7 ליטר
קובץ:Wisla - automobiles 052.JPG | דגם "גלאס GT", מנוע 1.7 ליטר - קבריולה
קובץ:Wisla - automobiles 053.JPG | דגם "גלאס GT", מנוע 1.7 ליטר - קבריולה
</gallery>

<gallery mode="packed" heights="120">
קובץ:Techno-Classica 2018, Essen (IMG 8948).jpg | דגם BMW 1600 GT Coupé
קובץ:BMW 1600 GT Coupé.jpg | דגם BMW 1600 GT Coupé
קובץ:BMW 1600 GT Cabriolet.jpg | דגם BMW 1600 GT Cabriolet
</gallery>

==ראו גם==
* גלאס 1700
* גלאס V8
* גלאס איסר
* גלאס 1004

== קישורים חיצוניים ==
 (דגמי גלאס GT)
 (דגמי BMW 1600 GT)
* 

==הערות שוליים==

קטגוריה:דגמי מכוניות שהושקו ב-1965
קטגוריה:מכוניות ספורט
קטגוריה:מכוניות קופה
קטגוריה:כלי רכב גרמניים
GT
בזי

בזי (בהונגרית: Bezi) הוא כפר במחוז גיור-מושון-שופרון שבצפון-מערב הונגריה.

בבזי חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|100
|
|-
|1880
|91
|908
|-
|1910
|44
|
|-
|1920
|26
|
|-
|1930
|30
|
|-
|1941
|16
|868
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=10560 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
בנג'מין סניור

בנג'מין פריירה דה סילבה (נולד ב-29 במאי 1969) הוא כדורגלן חופים ברזילאי המשחק בעמדת החלוץ.

==קריירה==
בנג'מין הוא כדורגלן חופים בינלאומי אשר משחק בנבחרת ברזיל מאז שנת 1999. במדי הנבחרת יש לו למעלה מ-170 הופעות ולמעלה מ-300 שערים.

==חיים אישיים==

לבנג'מין סניור יש בן בשם בנג'מין ג'וניור שגם הוא שחקן כדורגל חופים אשר שיחק בין היתר בליגה הישראלית בכדורגל חופים בקבוצת עירוני ראש העין.

==תארים==
===קבוצתיים===
ואסקו דה גאמה
* אליפות הקריוקה (2): 1999, 2003

מילאנו
* אליפות איטליה (3): 2006, 2007, 2010
* הגביע האיטלקי (4): 2006, 2007, 2009, 2010
* הסופר קאפ האיטלקי (1): 2010

פלמנגו
* סגנות מונדיאליטו למועדונים (2): 2012, 2013
* מקום שלישי בגביע הברזילאי (1): 2012

===בינלאומיים===
* גביע העולם בכדורגל חופים (4): 2006, 2007, 2008, 2009

* מוקדמות גביע העולם בכדורגל חופים (דרום אמריקה) (5): 2005, 2006, 2008, 2009, 2011

* מונדיאליטו (6): 1999, 2001, 2004, 2005, 2010, 2011

===אישיים===
* כדור הכסף של גביע העולם בכדורגל חופים (MVP) (2): 2006, 2008
* כדור הארד של גביע העולם בכדורגל חופים (MVP) (1): 2009
* נעל הכסף של גביע העולם בכדורגל חופים (מלך השערים) (1): 2006
* ה-MVP של המונדיאלטו למועדונים (1): 2012
* ה-MVP של הגביע האיטלקי (1): 2007

==קישורים חיצוניים==

==הערות שוליים==

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני חופים ברזילאים
קטגוריה:ברזילאים שנולדו ב-1969
אבן מאג'ה

אבו עבדאללה מוחמד בן יזיד בן מאג'ה אל-רבעי אל-קזויני (בערבית: ابو عبد الله محمد بن يزيد بن ماجه الربعي القزويني), אשר נודע בתור האימאם אבן מאג'ה, היה אימאם מומחה חדית' פרסי שחי בימי הביניים.

אבן מאג'ה חיבר את אחד מששת האוספים החשובים ביותר בתחום החדית' בקרב המוסלמים הסונים.

== ביוגרפיה ==
אבן מאג'ה נולד בקזווין, בשנת 824, לאנשים משבט "אל-רביעה".

מאג'ה לא היה שמו של אביו, אלא כינויו של אביו, ולכן הוא נקרא אבן "מאג'ה", בנו של מאג'ה.

בשלב מסוים בחייו עזב את נוף ילדותו על מנת לטייל בעיראק, במכה, בלבנט ובמצרים, על מנת לרכוש ידע והשכלה.

בהמשך דרכו חזר לקזווין, שם נפטר בשנת 887.

== סונן אבן מאג'ה ==
יצירתו החשובה ביותר, "סונן אבן מאג'ה", מכילה כ-4,000 קטעי חדית'.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אסלאם סוני
קטגוריה:מוסלמים סונים
קטגוריה:ילידי 824
קטגוריה:נפטרים ב-887
מדע על הבר

מדע על הבר עם פרופ' דניאל זייפמן
מדע על הבר הוא מיזם חברתי-תרבותי שיזם יבשם עזגד, מנהל המחלקה לתקשורת ופרסומים, ואוצר האמנות של מכון ויצמן למדע, ברחובות, ישראל.

המיזם החל בשנת 2010, בשם "בירה, מדע ומצב רוח", כמחווה של מכון ויצמן לעיר רחובות, במלאת 120 שנה לייסוד העיר. במסגרת זו, יצאו כ-35 מדעניות ומדענים בכירים ותלמידות ותלמיד מחקר (לתואר שלישי), ממדרשת פיינברג של מכון ויצמן למדע, לברים ולפאבים בעיר רחובות, ושוחחו עם הבליינים על שאלות מדעיות פתוחות, ועל החידושים העכשוויים בחזית המדע העולמית. במקביל יצאו תלמידות ותלמידי מחקר לכיכר מרכזית בעיר רחובות, וקיימו בה סדנאות לילדים שבהן יצרו קומיקס מדעי, ברוח הסדרה ננו-קומיקס, שמפיק מכון ויצמן למדע, בעריכת יבשם עזגד.

המיזם זכה להצלחה מסחררת, לכיסוי תקשורתי בישראל ובעולם. בעקבות זאת, מדענים, אנשי תרבות ופוליטיקאים הציבו למארגנים אתגר: האם אפשר לקיים מיזם דומה בתל אביב?

במענה לאתגר זה, החליט עזגד, בתמיכתו של נשיא מכון ויצמן למדע, פרופ' דניאל זייפמן, לקיים אירוע בתל אביב – תחת שם מותג חדש: מדע על הבר. באירוע זה – שלווה בקמפיין פרסום יצירתי - יצאו 70 מדעניות ומדענים ממכון ויצמן למדע לברים בתל אביב. כל השיחות מתקיימות בברים השונים באותה שעה, בעת ובעונה אחת, וההשתתפות בהן אינה כרוכה בתשלום. ההצלחה הסוחפת של האירוע הובילה לשינוי משמעותי בתרבות הבילוי בתל אביב בפרט, ובישראל בכלל. מכון ויצמן למדע רואה בזה פרויקט דגל, ומדע על הבר הפך לחלק מהמשימות הבולטות בקשרי הקהילה והתרבות של המכון. עשרות רבות של פרויקטים דומים הולכים בעקבות היוזמה ומקיימים אירועים שונים "על הבר" (רופאים על הבר, משפט על הבר, מהנדסים על הבר, אקדמיה על הבר, מקרא על הבר, שיחות על הבר, חברי כנסת על הבר, שוק ההון על הבר, קבלה על הבר, קרבי על הבר ועוד). אוניברסיטאות ומכוני מחקר החלו לקיים פרויקטים דומים בעקבות "מדע על הבר" של מכון ויצמן למדע, ובהם: הטכניון - מכון טכנולוגי לישראל, האוניברסיטה העברית בירושלים, אוניברסיטת בר-אילן, אוניברסיטת תל אביב, וכן גם מכללות אקדמיות אחדות (ביניהן סמינר הקיבוצים, המרכז הבינתחומי הרצליה והמכללה האקדמית להנדסה סמי שמעון). אירועים דומים ברוח זו מתקיימים גם בלונדון, בבוסטון, בפנמה סיטי, ובמקומות נוספים בעולם.

מעת לעת מצטרפים אל המדענים אמנים, שחקני תיאטרון, אוצרים, משוררים וסופרים, לשיחות שמתמקדות בקשרים בין מדע לתחומים נוספים של תרבות ואמנות. כך למשל השתתפו בשיחות אלה המשוררים אגי משעול, רחל חלפי, וצבי עצמון; הסופר והדרמטורג רועי חן, הסופר והמסאי חיים תדמון, הציירים אליהו אריק בוקובזה, גיא גולדשטיין ודורית פלדמן; זמרת הסופרן יעלה אביטל, שחקני התיאטרון יחזקאל לזרוב, לוסי דובינצ'יק, אפרת בן צור, נועה קולר, ליליאן רות, אלון פרידמן, ודורון תבורי מתיאטרון גשר.

מדע על הבר מתקיים בתל אביב מדי שנה, בשיתוף מכון ויצמן למדע, המגזין "טיים אאוט תל אביב", בית הספר חמד"ע, ולעיתים גם בשיתוף עם עיריית תל אביב; והוא האירוע הגדול והמוביל בתחום זה.

==קישורים חיצוניים==

*
*
*

==הערות שוליים==

קטגוריה:תל אביב-יפו: תרבות
קטגוריה:מדע פופולרי
קטגוריה:מכון ויצמן למדע
קטגוריה:מיזמים חברתיים
גביע ווינר בכדורסל 2006/2007

גביע ווינר בכדורסל לעונת 2006/2007 היא התחרות הראשונה להיווסדו של מפעל גביע ווינר סל.

עירוני אשקלון זכתה בגביע, לאחר ניצחון בגמר על מכבי ראשון לציון.

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל ירושלים
|72-83
|עירוני רמת גן
|מתן נאור, יוריצה גולמאץ וטימי באוורס 14 כ"א / ג'ון אלן 30
|-
|עירוני נהריה
|87-77
|מכבי גבעת שמואל
|עמית בן דוד 18 / בו דייוויס 26
|-
|הפועל גלבוע/עפולה
|101-85
|עירוני אשקלון
|עומרי כספי 24 / אור איתן 31
|-
|מכבי ראשון לציון
|76-77
|בני השרון
|חיים שמעונוביץ' 19 / ג'ייסון ויליאמס ועוסמאן סיסה 15 כ"א
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל ירושלים
|65-60
|עירוני אשקלון
|טימי באוורס 19 / מרכוס האטן 20
|-
|מכבי ראשון לציון
|102-109
|מכבי גבעת שמואל
|גיא קנטור ורג'י מור 20 כ"א / ג'יי סטרייט 29
|}

== משחק דירוג על מקום 3 ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל ירושלים
|89-93
|מכבי גבעת שמואל
|טימי באוורס 20 / בו דייוויס 35
|}

== הגמר ==
עירוני אשקלון זכתה בתואר הראשון בתולדות המועדון ובתואר הראשון אי פעם של גביע ווינר סל.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/236 עמוד 471]

== הערות שוליים ==

קטגוריה:2006 בישראל: כדורסל
קטגוריה:תחרויות כדורסל ב-2006
קטגוריה:עונות בגביע ווינר סל
אמרי ולשמן

אמרי ולשמן (באנגלית: Emery Welshman; נולד ב-9 בנובמבר 1991) הוא כדורגלן גיאני-קנדי המשחק בעמדת החלוץ בקבוצה הקנדית סיגמה

==קריירת מועדונים==
ולשמן נולד במיסיגוגה שבאונטריו, קנדה להורים ממוצא גיאני. ולשמן התחיל את הקריירה שלו בקבוצת הנוער של סיגמה. בגיל 18 הצטרף לסיינה סיינטס. ולשמן נבחר לכדורגלן העונה בשנת כאשר כבש 13 שערים ב-16 משחקים. בשנת ולשמן חתם באורגון סטייט ביוורס.

בדראפט , ולשמן נבחר במקום ה-16 על ידי טורונטו. ב-3 במרץ 2013 ולשמן ערך את הופעת הבכורה שלו בקבוצה בהפסד 0–1 לונקובר וייטקפס.

בשנת ולשמן חתם בסיגמה מליגת מחוז אונטריו.

בפברואר ולשמן חזר ל-MLS וחתם בריאל סולט לייק ושיחק בריאל מונרכס, קבוצת המילואים של המועדון.

בינואר ולשמן חתם בפוארטו ריקו מה-NASL.

ב-3 בינואר 2018 ולשמן חתם בסינסינטי מה-USL. ב-16 במאי 2018, ולשמן הבקיע שלושער ראשון בקריירה בניצחון 1–4 נגד דטרויט סיטי במסגרת הסיבוב השני של גביע ארצות הברית הפתוחה.

ב-8 במרץ 2019 ולשמן הושאל לפוגרה מליגת העל הקנדית.

ב-7 ביולי 2019 חתם בהפועל חיפה מליגת העל.

ב-23 בינואר 2020 חתם בבני סכנין מהליגה הלאומית. עד לסיום העונה, ולשמן תרם 3 שערים ב-15 משחקים והיה שותף לחזרה של הקבוצה לליגת העל אחרי עונה אחת בלאומית.

ב-8 בינואר 2021, ולשמן חזר ללאומית וחתם בהפועל רעננה.

ב-14 בספטמבר 2021 חזר לפורגה.

==קריירה בינלאומית==
בינואר זומן לראשונה לסגל נבחרת גיאנה לקראת משחק הידידות נגד . במשחק זה, שנערך ב-1 בפברואר, ולשמן ערך את הופעת הבכורה שלו בנבחרת ואף כבש את שער הבכורה שלו.

ב-13 באוקטובר 2018 ולשמן כבש שלושער בניצחון 0–8 נגד במסגרת ליגת האומות של אמריקה הצפונית. ולשמן השתתף עם הנבחרת בגביע הזהב 2019.

==קישורים חיצוניים==

==הערות שוליים==

קטגוריה:כדורגלנים קנדים
קטגוריה:כדורגלנים גיאנים
קטגוריה:חלוצי כדורגל קנדים
קטגוריה:חלוצי כדורגל גיאנים
קטגוריה:מיסיסוגה: אישים
קטגוריה:כדורגלני טורונטו
קטגוריה:כדורגלני ריאל מונרכס
קטגוריה:כדורגלני ריאל סולט לייק
קטגוריה:כדורגלני סינסינטי
קטגוריה:כדורגלני הפועל חיפה
קטגוריה:כדורגלני בני סכנין
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:כדורגלני נבחרת גיאנה
קטגוריה:קנדים ממוצא גיאני
קטגוריה:כדורגלני גביע הזהב 2019
קטגוריה:קנדים שנולדו ב-1991
אלז'זור

אלז'זור (בפורטוגזית: Aljezur) היא רשות מקומית בפורטוגל. בשנת 2011 מנתה העירייה 5,884 תושבים, והיא ממוקמת במחוז פארו.

== היסטוריה ==
מבצר אלז'זור
אלז'זור בעלת היסטוריה ארוכה, וקיימות עדויות ארכאולוגיות לקיומה וליישוב בה מאז התקופה הפרהיסטורית. שרידים מתקופה זו מעידים על תאריך היישוב במקום (עד 7000 לפני הספירה). עוד ידוע כי שבטים נוודים של ציידים צדו ודגו באזור, בנוסף לליקוט פקעות ושורשים, שהיוו את התזונה הבסיסית שלהם. במהלך התקופה הנאוליתית והכלקוליתית (2500-3000 לפני הספירה) ותקופת הברונזה (800-1200 לפני הספירה) החלה התיישבות במקום. בהמשך, בתקופת הכיבוש המוסלמי (במאות ה-10 וה-11) התרחשה ההתרחבות הגדולה ביותר בבנייה במקום. כפר דייגים מהמאה ה-12 שנחשף ב-2001 מעיד על כלכלת ים שהסתמכה על דיג וגידול יבולים ובעלי חיים.

מבחינה פוליטית, אלז'זור נוסדה במהלך המאה ה-10 לספירה על ידי ברברים ששכנו בה עד כיבוש חצי האי האיברי על ידי הנוצרים. הברברים היו אחראים על בניית רבים מהמבנים באזור, כמו המבצר, וכמו כן השפיעו על שמות המקום, ופיתחו אגדות ומיתוסים אודותיו. בשנת 1249 הכפר אלז'זור נכבש מידי המורים.

לאחר מלחמת הרסטורציה הפורטוגזית בימי שלטונו של אפונסו השישי, ואחיו יורש העצר פדרו השני, שרצו החופים אניות מלחמה מרוקאיות, שתקפו את העיירות ובזזו אותן. בחופי פראיה דה-בורדרה ופראיה דו-אמדו הצליחו הפירטים המרוקאים לרדת בקלות רבה לחוף, והתמקדו בבתים מסוימים, חטפו רבים ומכרו אותם לעבדות באלג'יר. על מנת להתמודד עם הפשיטות הללו, במאה ה-17 הקימה ממשלת פורטוגל את מבצר אריפאנה. במקור הוקם המבצר על מנת להגן על נמל דייגים.

בשנת 1755 נפגעה אלז'זור קשות מרעידת אדמה.

== גאוגרפיה ==
אלז'זור ממוקמת לאורך החוף המערבי של אלגארבה, בדרום-מערב אלטנג'ו. העירייה כוללת בשטחה מגוון אטרקציות ובהם: שרידים ארכאולוגיים, מוזיאונים, טחנות רוח, שבילי אופניים ועוד.

מבחינה מנהלית, מחולקת העירייה לארבע קהילות:
* אלז'זור
* בורדייה
* רוג'יל
* אודסיש

== ראו גם ==
* פורטו
* בלם
* פארו

== קישורים חיצוניים ==

* 

קטגוריה:פורטוגל: יישובים
יאניק וילדסחוט

יאניק-סוני וילדסחוט (בהולנדית: Yanic-Sonny Wildschut; נולד ב-1 בנובמבר 1991) הוא כדורגלן הולנדי המשחק בעמדת הקיצוני באקסטר סיטי מהפוטבול ליג הראשונה.

==קריירת מועדונים==
וילדסחוט החל את הקריירה שלו במחלקות נוער מקומיות בעיר אמסטרדם ובהמשך הצטרף לאקדמיה של אייאקס. בקיץ חתם בזוולה מהליגה ההולנדית השנייה. ב-23 באוגוסט 2010 ערך את הופעת הבכורה שלו בקבוצה בתיקו 0–0 נגד מאסטריכט. ב-29 באוקטובר 2010 הבקיע את שער הבכורה שלו בקבוצה 4–0 נגד אלמיירה סיטי.

ב-29 ביוני 2011 חתם בפנלו מליגת העל ההולנדית. ב-6 באוגוסט 2011 ערך את הופעת הבכורה שלו בתיקו 0–0 נגד אוטרכט. ב-22 באוקטובר 2011 הבקיע את שער הבכורה שלו, בניצחון 1–4 נגד וואלבייק.

ב-24 ביוני 2013 חתם לשלוש שנים בהירנפיין. ב-31 בינואר 2014 הושאל לדן האג עד לסיום העונה. ב-15 בפברואר 2014 ערך את הופעת הבכורה שלו בקבוצה בניצחון 0–1 נגד רודה. בסיום העונה חזר להירנפיין.

ב-1 בספטמבר 2014 חתם במידלסברו מהפוטבול ליג צ'מפיונשיפ לשנתיים עם אופציה לשנה נוספת. ב-27 בספטמבר 2014 ערך את הופעת הבכורה שלו בקבוצה בתיקו 0–0 נגד צ'רלטון אתלטיק. ב-1 בנובמבר הבקיע את שער הבכורה שלו בקבוצה בניצחון 0–3 על רות'רהם יונייטד.

ב-2 באוקטובר 2015 הושאל לויגאן את'לטיק עד לינואר . ב-3 באוקטובר 2015 ערך את הופעת הבכורה שלו בקבוצה בתיקו 0–0 נגד וולסול. שלושה ימים לאחר מכן הבקיע את שער הבכורה שלו בקבוצה, בניצחון 2–3 נגד קרו אלכסנדרה. ב-9 בינואר 2019 עבר באופן רשמי לוויגאן תמורת מיליון פאונד.

ב-31 בינואר 2017 חתם בנוריץ' סיטי תמורת שבעה מיליון פאונד. ב-7 במרץ 2017 הבקיע את שער הבכורה שלו בקבוצה במשחק הליגה נגד בריסטול סיטי. ב-12 בינואר 2018 הושאל לקארדיף סיטי עד לסיום העונה.

ב-19 ביולי 2018 הושאל לבולטון וונדררס עד לסיום העונה. ב-4 באוגוסט ערך את הופעת הבכורה שלו בקבוצה במשחק הליגה נגד וסט ברומיץ' אלביון, ובאותו משחק הבקיע את שער הבכורה שלו בקבוצה.

ב-5 ביולי 2019 חתם במכבי חיפה מליגת העל. ב-25 בספטמבר 2019 ערך את הופעת הבכורה שלו בליגה בניצחון קבוצתו 3–0 על מכבי נתניה. בסך הכל כבש חמישה שערי ליגה בעונה זו. ב-30 במאי 2021 זכה באליפות ליגת העל בכדורגל. ב-2 ביוני 2021 שוחרר ממכבי חיפה לאחר שתי עונות בהן כבש שבעה שערים ב54 הופעות בכל המסגרות.

ב-26 ביוני 2021 חתם בצסק"א סופיה הבולגרית.<ref></ref>

ב-22 ביולי 2022 חתם באוקספורד יונייטד מההפוטבול ליג הראשונה.<ref></ref>

ב-15 בספטמבר 2023 חתם באקסטר סיטי.

== תארים ==
; ויגאן את'לטיק
* הפוטבול ליג הראשונה: 2015/2016

; מכבי חיפה
* אליפות: 2020/2021

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:כדורגלנים סורינאמים
קטגוריה:חלוצי כדורגל הולנדים
קטגוריה:חלוצי כדורגל סורינאמים
קטגוריה:כדורגלני זוולה
קטגוריה:כדורגלני פנלו
קטגוריה:כדורגלני הירנפיין
קטגוריה:כדורגלני דן האג
קטגוריה:כדורגלני מידלסברו
קטגוריה:כדורגלני ויגאן את'לטיק
קטגוריה:כדורגלני נוריץ' סיטי
קטגוריה:כדורגלני קארדיף סיטי
קטגוריה:כדורגלני בולטון וונדררס
קטגוריה:כדורגלני מכבי חיפה
קטגוריה:כדורגלני צסק"א סופיה
קטגוריה:כדורגלני אקסטר סיטי
קטגוריה:כדורגלנים זרים בישראל
קטגוריה:כדורגלני נבחרת סורינאם
קטגוריה:הולנדים ממוצא סורינאמי
קטגוריה:ספורטאים הולנדים באנגליה
קטגוריה:ספורטאים הולנדים בישראל
קטגוריה:ספורטאים סורינאמים באנגליה
קטגוריה:ספורטאים סורינאמים בישראל
קטגוריה:ספורטאים זרים בבולגריה
קטגוריה:הולנדים שנולדו ב-1991
קטגוריה:סורינאמים שנולדו ב-1991
פרספוליס (כדורגל)

מועדון הכדורגל פרספוליס (בפרסית: باشگاه فوتبال پرسپولیس) הוא מועדון כדורגל מהעיר טהראן שבאיראן, נכון לשנת 2019 המועדון משחק בליגת העל האיראנית. המועדון נוסד בשנת 1963.

הקבוצה עורכת את משחקי הבית שלה באצטדיון אזאדי המונה 90,000 מקומות ישיבה.

למועדון יריבות עירונית ארוכת שנים עם אסתקלאל טהראן והמפגשים בין שתי הקבוצות קיבלו את השם הדרבי של טהראן , שנחשב לאחד ממשחקי הדרבי הגדולים והחשובים בכדורגל האסיאתי.

בשנת 2013 נחתם הסכם לפיו קבוצת שמושכ נושהר צורפה למועדון.

==תארים==
* תארים בינלאומיים
**ליגת האלופות האסיאתית:
*** סגנות (1): 2018
* תארים ארציים
**ליגת העל האיראנית 15:
*** 1971/1972, 1973/1974, 1975/1976, 1995/1996, 1996/1997, 1998/1999, 1999/2000, 2001/2002, 2007/2008, 2016/2017, 2017/2018, 2018/2019, 2019/20, 2020/21, 2022/23, 2023/2024
***סגנות (9): 1974/1975, 1976/1977, 1977/1978, 1989/1990, 1992/1993, 1993/1994, 2000/2001, 2013/2014, 2015/2016
**גביע חאזפי 6:
*** 1987/1988, 1991/1992, 1998/1999, 2009/2010, 2010/2011, 2018/2019, 2022/2023
*** סגנות (2): 2005/2006, 2012/2013

== שיאי שחקנים ==
=== שיאני השערים ===
{| class="wikitable"
|+
!דירוג
!שם
!עמדה
!שערים
|-
!1
| פרשאד פיוס
|חלוץ
|153
|-
!2
| עלי פרווין
|קשר
|95
|-
!3
| המאיון בהזאדי
|חלוץ
|83
|-
!4
| ספר איראנפאכ
|חלוץ
|74
|-
!5
| חוסיין כלאני
|חלוץ
|71
|-
!6
| נאסר מוחמדח'אני
|חלוץ
|59
|-
! rowspan="2" |7
| עלי אליפור
|חלוץ
|55
|-
| מהדי טארמי
|חלוץ
|55
|-
! rowspan="2" |9
| כרים באגרי
|קשר
|43
|-
| עלי דאי
|חלוץ
|43
|-
!10
| מוחמד נורי
|חלוץ
|41
|}

== קישורים חיצוניים ==

* 

== הערות שוליים==

*
קטגוריה:קבוצות כדורגל איראניות
קטגוריה:קבוצות כדורגל שהוקמו ב-1963
קטגוריה:טהראן: כדורגל
טום שילינג

טום שילינג (בגרמנית: Tom Schilling; נולד ב-10 בפברואר 1982) הוא שחקן גרמני.

==ביוגרפיה==
שילינג נולד במזרח ברלין. בגיל שתים עשרה התגלה על ידי במאי תיאטרון והוא ליהק אותו להפקה בברלינר אנסמבל. לאחר מכן הופיע שם במספר הפקות נוספות.

ב-1996 הופיע לראשונה בטלוויזיה בסדרה "‘Hallo, Onkel Doc!’" של Sat.1.

ב-1999 שיחק בסרט התיאטרלי "Schlaraffenland" לצד פרנקה פוטנטה.

ב-2001 גילם את התפקיד הראשי של נער בפרנקפורט המנהל מערכת יחסים עם או-פר פולנייה בסרט "Herz über Kopf".

ב-2004 גילם תלמיד בפנימייה בגרמניה הנאצית בסרט "Napola – Elite für den Führer", על תפקיד זה זכה בפרס השחקן הטוב ביותר בפסטיבל קרלובי וארי.

ב-2006 קיבל מלגה ללימודים בבית הספר למשחק של לי שטרסברג ולמד שם חצי שנה.

ב-2006 גם שיחק בסרט הקומדייה "Schwarze Schafe" ובסרט "Elementarteilchen" המבוסס על ספר של מישל וולבק.

ב-2008 שיחק בסרט כנופיית באדר מיינהוף.

ב-2010 שיחק בסרט "Ken Folletts Eisfieber" על פי ספר מאת קן פולט.

ב-2012 גילם את אוטו, מלך בוואריה בסרט ביוגרפי על לודוויג השני, מלך בוואריה.

בשנת 2013 שיחק שילינג במיני-סדרה מבית ZDF; "דור מלחמה" אודות מלחמת העולם השנייה. 

בשנת 2014 שיחק בסרט האמריקאי-גרמני "שלאחר המוות" את דמותו של בן. 

ב-2015 שיחק בסרט "סוויטה צרפתית".

בשנת 2021 כיכב במיני-סדרה הגרמנית "Ich und die Anderen" בדמותו של טריסטן. באותה שנה שיחק בסרט הדרמה "פביאן". 

==קישורים חיצוניים==

קטגוריה:שחקני קולנוע וטלוויזיה גרמנים
קטגוריה:שחקנים ילדים גרמנים
קטגוריה:גרמנים שנולדו ב-1982
מלון צעצוע של סיפור

מלון צעצוע של סיפור הוא אחד משני בתי המלון הממוקמים באתר הנופש דיסני שאנגחאי. המלון הוא בנושא "צעצוע של סיפור", זיכיון אנימציה של חברת וולט דיסני ופיקסאר. במלון יש שני חלקים, אגף שריף וודי ואגף באז שנות-אור. כאשר צופים במלון מלמעלה, הוא נראה כמו סמל אינסופי. המלון נפתח בשנת 2016 יחד עם שאר אתר הנופש.

== מראה ==
המלון הוא המלון הראשון המוקדש כולו לזיכיון "צעצוע של סיפור". המלון דומה למלונות בדיסניוורלד כי הוא כולל פסלים גדולים בחצר שלו.

הכניסה למלון דומה לקרטון נפרש וגורמת למבקרים לחשוב שהם השתנו לחלוטין בגדול. הקירות החיצוניים מכוסים על ידי דפוס כחול עם עננים בדומה לחדר של אנדי בסרטים הראשונים.

== אטרקציות ==
=== מסעדות ===
במלון יש שתי מסעדות:
* Sunnyside Café - בית קפה המציע ארוחות בוקר וערב באזור ישיבה גדול.
* Sunnyside Market - מסעדה שנשארת פתוחה עד כמעט חצות, המציעה מגוון רחב של משקאות, פינוקים ומנות חמות.

=== פעילויות ===
* לאורחי המלון יש אפשרות לפגוש את הדמויות מהזיכיון "צעצוע של סיפור" בהתאם לתנאים בקבלה.
* The Launchpad - אזור שעשועים בהשראת החייזרים בזיכיון.
* The Play Room - חדר משחקים בו נעשות פעילויות לילדים.

=== חנויות ===
במלון קיימת חנות בשם "Lotso Shop", שם ניתן לקנות מוצרים שונים של הזיכיון לילדים ולמבוגרים. החנות מוקדשת לנבל הראשי של הסרט "צעצוע של סיפור 3", לאצו.

=== ערוצי טלוויזיה ===
בחדרי המלון יש כ-11 ערוצי טלוויזיה המשדרים מרשת השידור "Shanghai Media Group" . כל ערוצי הטלוויזיה משודרים באיכות HD, וכולם בשפות סיניות חוץ מערוץ אחד שבאנגלית.
{| class="wikitable plainrowheaders" style="text-align:center;"
|-
!מספר ערוץ
!שם
!רשת שידור
!שפה
|-
|0
|Shanghai Television News and General
|Shanghai Media Group
|שפות סיניות
|-
|1
|Dragon Television 
|Shanghai Media Group
|שפות סיניות
|-
|2
|China Business Network
|Shanghai Media Group
|שפות סיניות
|-
|3
|Shanghai Television Drama
|Shanghai Media Group
|שפות סיניות
|-
|4
|Great Sports
|Shanghai Media Group
|שפות סיניות
|-
|5
|DocuTV
|Shanghai Media Group
|שפות סיניות
|-
|6
|Shanghai Television City
|Shanghai Media Group
|שפות סיניות
|-
|7
|Shanghai Television Art
|Shanghai Media Group
|שפות סיניות
|-
|8
|International Channel Shanghai
|Shanghai Media Group
|אנגלית
|-
|9
|Oriental CJ 
|Shanghai Media Group
|שפות סיניות
|-
|10
|Haha Toonmax
|Shanghai Media Group
|שפות סיניות
|}

== ראו גם ==
* אתר הנופש דיסני שאנגחאי
* צעצוע של סיפור (זיכיון)

== קישורים חיצוניים ==

* 

== הערות שוליים ==

צעצוע של סיפור
קטגוריה:צעצוע של סיפור
ינקה קופלה

ינקה קופלה (בבלארוסית: Я́нка Купа́ла, 7 ביולי 1882 (25 ביוני לפי הלוח היוליאני) - 28 ביוני 1942) היה שם העט של איוואן דימיניאקביץ' לוטצ'ביץ (Іва́н Даміні́кавіч Луцэ́віч), סופר ומשורר בלארוסי. קופלה נחשב לגדול הסופרים הבלארוסים ב.

==ביוגרפיה==
קופלה נולד ב-7 ביולי 1882 בויאזנקה, יישוב קטן ליד מלדזייצ'נה. משפחתו היה נצר למשפחת אצילים, אולם הוריו עבדו במחוז היוולדו כאיכרים. כך למעשה קופלה נולד למשפחה ממעמד נמוך וללא אדמות. הוא זכה ללימודים בלארוסיים מסורתיים אותם סיים בשנת 1898. בשנת 1902 אביו מת וקופלה עבד במספר של עבודות מזדמנות כגון מורה, עוזר בחנות ועוד.

שירו הראשון שפורסם היה "זיארנו", שיר סנטימנטלי בשפה הפולנית אותו כתב בין השנים 1903–1904. יצירתו הראשונה בשפה הבלארוסית נכתבה ב-15 ביולי 1904. השיר הראשון שפרסם קופלה היה "איכר" (Мужык), הוא ראה אור בשנת 1905 ופורסם בעיתון בלארוסי מקומי ב-11 במאי 1905. מספר שירים נוספים שלו פרסומו בעיתונים גדולים בבלארוס בין השנים 1906–1907.

===פועלו בווילנה ובסנט פטרבורג===
בשנת 1908 קופלה עבר ל והמשיך בכתיבת שירים וסיפורים. באותו שנה אוסף שיריו בשם "החליל הקטן" (Жалейка) פורסמו ועוררו זעם גדול מצד השלטונות. הם הורו להחרים את שיריו והצהירו עליהם כתעמולה נגד הממשל. הפקודה לאסור את קופלה בוטלה בשנת 1909, אך ניסיון נוסף לפרסם את לקט שיריו הוחרם על ידי השלטון בווילנה.

הוא עבר לסנט פטרבורג בשנת 1909. בשנה שלאחר מן פרסם לקט שירים נוסף וביניהם את יצירתו "שיר נצחי" (Адвечная песьня), הלקט יצא לאור בסנט פטרבורג ביולי 1910. הוא סיים לכתוב שיר נוסף באוגוסט 1910 - "חלום על מריצה" (Сон на кургане), שיר שתיאר את מצבה העגום של בלארוס בתקופה זו. בשנת 1913 עזב את סנט פטרבורג וחזר לווילנה. בשנות העשרה של המאה ה-20 השפיע על כתיבתו של מקסים גורקי.

===בעידן הסובייטי===
בעקבות מהפכת אוקטובר בשנת 1917 כתיבתו של קופלה החלה להראות אופטימיות. בין תרגומיו הרבים לבלארוסית נכלל האינטרנציונל וכן השיר על אגדת משא מלחמת איגור (תורגם בשנת 1921). עם זאת, קופלה הידק את קשריו עם לאומנים בלארוסים שהתנגדו לשלטון הסובייטי, אלה הציעו לו לחבור אליהם בצ'כוסלובקיה בשנת 1927. השלטונות הסובייטים לא בטחו והוא ספג ביקרות נוקבות, בעקבותיהם כתב מכתב התנצלות אותו פרסם בשנות השלושים.

קופלה זכה בעיטור לנין בשנת 1941 על לקט שיריו "מן הלב" (Ад сэрца). בעקבות כיבוש בלארוס על ידי הנאצים וכן עקב הרעה במצבו הביראותי נמלט למוסקבה ומשם לטטרסטן. אפילו משם, חיבר שירים שבאו לתמוך בפרטיזנים הבלארוסים שלחמו בגרמנים. את מותו מצא במלון ארבע העונות מוסקבה כאשר נפל בחדר המדרגות בשנת 1942, היה בן 59 במותו.

==מורשת==
אנדרטה באשדוד לזכרו של ינקה קופלה
קופלה הוכר כסמל תרבות בלארוסי בתקופה הסובייטית. המוזיאון על שמו, שהוקם על ידי אלמנתו במינסק בשנת 1945, הוא המוזיאון הספרותי המוביל בבלארוס. על שמו נקראים גם אוניברסיטה, פארק של שמו, אנדרטה, תיאטרון ותחנת הרכבת התחתית של מינסק. בנוסף, בלארוספילם הפיקה סרט ביוגרפי בשם "קופלה" המגולל את קורות חייו.

קופלה זכה להכרה גם מחוץ לגבולות בלארוס. במונרו, ניו יורק, ארצות הברית הוקם פסל בדמותו בשנת 1973, ובישראל הוקמה אנדרטה על שמו באשדוד.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מקבלי עיטור לנין
קטגוריה:משוררים סובייטים
קטגוריה:סופרים בלארוסים
קטגוריה:זוכי פרס לנין
קטגוריה:אישים שהונצחו על בולי ברית המועצות
קטגוריה:ילידי 1882
קטגוריה:נפטרים ב-1942
Rated R: Remixed

Rated R: Remixed הוא אלבום הרמיקס השני של זמרת הפופ ריהאנה, אשר יצא לאור ב-24 במאי 2010 על ידי חברת התקליטים דאף ג'אם. אלבום הרמיקסים יצא לאור בסמוך לצאת אלבום הרמיקסים Good Girl Gone Bad: The Remixes.

עם יציאתו נכנס אלבום הרמיקסים אל המקום ה-158 במצעד הבילבורד 200.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
!מקור
|-
! scope="row" |ברזיל
| rowspan="9" |8 במאי 2010
| rowspan="10" |הורדה דיגיטלית
| rowspan="10" |דאף ג'אם
| rowspan="2" |
|-
! scope="row" |פינלנד
|-
! scope="row" |גרמניה
|
|-
! scope="row" |הונגריה
|
|-
! scope="row" |הולנד
|
|-
! scope="row" |פורטוגל
|
|-
! scope="row" |ספרד
|
|-
! scope="row" |שוודיה
|
|-
! scope="row" |שווייץ
| rowspan="2" |
|-
! scope="row" |ארצות הברית
|24 במאי 2010
|}

==קישורים חיצוניים==

== הערות שוליים ==

קטגוריה:אלבומי ריהאנה
קטגוריה:אלבומי רמיקס באנגלית
קטגוריה:אלבומי פופ
תחנת הרכבת טוקיו

תחנת הרכבת טוקיו (ביפנית: 東京駅) היא תחנת רכבת גדולה בסמוך לארמון הקיסרי שבמרכז טוקיו. היא התחנה העמוסה בעולם מבחינת מספר הרכבות שחולפות בה והתחנה החמישית ביפן מבחינת תפוקת נוסעים. התחנה משמשת בסיס לקווי השינקנסן של יפן, והקווים היוצאים ממנה מגיעים אל כל רחבי המדינה. בתחנה נמצאת גם תחנה של הרכבת התחתית של טוקיו ותחנת אוטובוסים מרכזית גדולה.

== היסטוריה ==
בשנת 1889 הכינה הוועדה המקומית של טוקיו תוכניות לבניית קו רכבת מסועף שיחבר את הטרמינל הראשי של טוקאידו בשינבאשי אל מסוף ניפון (כיום טוהוקו), באוטנו. בשנת 1896 החלו העבודות להקמת התחנה אל מול הגנים של הארמון הקיסרי.

הבנייה התעכבה בשל פרוץ מלחמת סין–יפן הראשונה ומלחמת רוסיה–יפן, והחלה לבסוף בשנת 1908. בניין התחנה בן שלוש הקומות תוכנן על ידי האדריכל טטסונו קינגו (שתכנן גם את תחנת מנסייבאשי ואת בנק יפן) כחגיגה מאופקת של הניצחון היקר של יפן במלחמת רוסיה–יפן.

תחנת טוקיו נפתחה ב-20 בדצמבר 1914 עם ארבעה רציפים; שתי רכבות חשמליות (קווים ימאנוט/קיהין-טוהוקו), ושתי רכבות לא-חשמליות (רציפי קו טוקאידו הנוכחיות). קו האספקה הראשי של צ'ו לתחנה הושלם בשנת 1919 ונעצר בתחילה ברציף שמשמש כיום את הרכבות בקווים ימאנוטה/קיהין-טוהוקו. בתקופה מוקדמת זו, היו בתחנות רק שערים בצד של שכונת המרונוצ'י, כאשר הצד הצפוני משמש ליציאה והדופן הדרומית משמשת כניסה.

== קישורים חיצוניים ==

* 

== הערות שוליים ==

קטגוריה:טוקיו: תחבורה
קטגוריה:טוקיו: מבנים
טוקיו
אוכף סיניטובו

אוכף סיניטובו או בקע סיניטובו (באנגלית: Sinitovo Gap; בבולגרית: седловина Синитово) הוא אוכף למרגלות הצפון מערביים של רמת דטרויט, בחוף דנקו, בארץ גרהאם, בחצי האי האנטארקטי שבאנטארקטיקה. 

האוכף מחבר את כיפת הקרח פרקוס שמדרום לו, לרכס קאליבה שמצפון מערב לו. 

האוכף הוא חלק מקו פרשת המים הקרחוני שבין הדום הקרח רייט שממזרח לו, לקרחון ברגה שממערב לו. 

האוכף נמצא 30.4 קילומטרים דרומית מזרחית לכף סטרנק.

== היסטוריה ==
=== מיפוי האוכף ===
האוכף מופה לראשונה על ידי סקר בריטי בשנת 1978.

=== מקור השם ===
האוכף נקרא על שם הכפר סיניטבו (Синитево) שבדרום בולגריה.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19543&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אוכף סיניטובו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-60.49414766674806,-64.20080832125734,12&?query=&?map_type=hybrid תצלום לוויין של אזור האוכף, תוך סימון אתרים נוספים באזור] באתר copernix

== הערות שוליים ==

סיניטובו
קטגוריה:בולגריה באנטארקטיקה
סיניטובו
קולות רקע

קולות רקע (באנגלית: Golden Voices) הוא סרט דרמה קומית ישראלי משנת 2019 שביים וערך יבגני רומן; התסריט נכתב על ידי רומן בשיתוף עם זיו ברקוביץ' שגם אמון על מלאכת הצילום. הסרט עוסק בחוויית ההגירה מרוסיה בשנות ה-90 של הוריו של רומן. הוא הוקרן בבכורה ארצית בפסטיבל חיפה, בו זכה בציון לשבח.

==עלילה==
ויקטור (ולדימיר פרידמן) וראיה (מריה בלקין) פרנקל היו קולות הזהב של הדיבוב הסובייטי, כל הסרטים הקלאסיים שהגיעו לברית המועצות דובבו על ידם. בשנת 1990, לאחר נפילת מסך הברזל, הזוג עולה לישראל ומנסה להסתגל למציאות החדשה במדינה שלא ממש זקוקה לכישרונם הייחודי.

==משחק ודמויות==

{| class="wikitable" style="font-size:90%; line-height:1.2"
! שם
! דמות
|-
| ולדימיר פרידמן || ויקטור
|-
| מריה בלקין || ראיה
|-
| אוולין הגואל || דבורה
|-
| אלכסנדר סנדרוביץ' || גרא
|-
| אורי קלאוזנר || שאול
|-
| נדיה קוצ׳ר || אירינה
|-
|ויטלי ווסקובויניקוב
|
|-
|}

==פרסים ומועמדויות==

{| class="wikitable" style="font-size:90%; line-height:1.2"
!שנה
!ארגון
!פרס
!קטגוריה
!מועמד/ים
!תוצאה
!סימוכין
|-
| rowspan="1" | 2018
|Tallinn Black Nights Film Festival
|התחרות הרשמית
|International Works in Progress
|קולות רקע
|
| align="center" |
|-
| rowspan="5" |2019
| rowspan="4" |טקס פרסי אופיר לשנת 2019
| rowspan="4" |עלילתי ארוך
|השחקנית הראשית הטובה ביותר
|מריה בלקין
|
| rowspan="4" align="center|
|-
|שחקנית המשנה הטובה ביותר
|אוולין הגואל
|
|-
|העיצוב האמנותי הטוב ביותר
|סנדרה גוטמן
|
|-
|עיצוב התלבושות הטוב ביותר
|רונה דורון
|
|-
|פסטיבל הסרטים הבינלאומי חיפה
|עלילתי ארוך
|ציון לשבח
|קולות רקע
|
| align="center" |
|-
|}

==הפקה==

הסרט הופק על ידי אברהם פרחי, חיליק מיכאלי, תמי ליאון, איתן אבן, משה אדרי, לאון אדרי, חברת אבנסטון פילמס בע"מ ואפיקים מאוחדים סרטים הפקה ושיווק בע"מ. הסרט יצא בתמיכת קרן הקולנוע הישראלי.

==קישורים חיצוניים==

* 
* 

ביקורות
* 
* 

==הערות שוליים==

קטגוריה:סרטי 2019
קטגוריה:סרטי דרמה ישראליים
קטגוריה:סרטים בעברית
קטגוריה:סרטי יונייטד קינג
אוניברסיטת ארברו

אוניברסיטת ארברו (בשוודית: Örebro universitet) היא אוניברסיטה בארברו.

ב-1967 החלו להתקיים בארברו לימודים אוניברסיטאיים כאשר אוניברסיטת אופסלה פתחה מספר קורסים שהתקיימו בעיר, על בסיס זה ב-1977 הוקם בעיר קולג' הנקרא Högskolan i Örebro (אוניברסיטת קולג' ארברו), מוסד זה התחבר עם שלושה מוסדות אקדמאיים נוספים במקום, הסמינר למורים, בית הספר למקצועות הספורט ובית הספר לעבודה סוציאלית.

ב-1999 הוכר הקולג' כאוניברסיטה על ידי ממשלת שוודיה, ראש הממשלה יירן פרסון נכח באירועי פתיחת האוניברסיטה.

ב-2010 נפתח באוניברסיטה בית ספר לרפואה בשיתוף עם בית החולים של המקום.

החוג למשפטים של האוניברסיטה נחשב לאחד ממרכזי לימודי המשפטים המובילים בשוודיה.

על פי דירוג אוניברסיטאות בעולם של Times Higher Education היא מדורגת מבין 351–400 האוניברסיטאות הטובות בעולם.

==קישורים חיצוניים==

* 

קטגוריה:שוודיה: אוניברסיטאות ומכללות
בודאי

בוּדאי, פּוּטאי או הוׂטֵיי (סינית: 布袋, פין-יין: Bùdài, קאנג'י: 布袋, רומאג'י: Hotei, וייטנאמית: Bố Đại מילולית מסינית: שק בד), הוא שמה של דמות בודהיסטווה ספק היסטורית של נזיר בודהיסטי הידוע גם בשם הבודהה הצוחק (笑佛). בודאי היה לפי המסורת נזיר צ'אן (המכונה גם זן בודהיזם) סיני, ולכן דמותו נפוצה בעיקר במדינות צפון מזרח אסיה, בפרט בסין, יפן ווייטנאם. הוא פעל לכאורה במאה ה-10 בממלכת ווּיוּ שבסין. משמעות שמו היא "שק בד" על שם שק הנוודים שהוא נושא עימו. מיוחס לו אופי עליז וחוש הומור מפותח, דבר שמבדיל אותו מרוב היצוגים של נזירים שהגיעו להארה.

== חיו ומורשתו ==
הראיה ההיסטורית המוצקה ביותר לקיומו וחיו של בודאי היא אוסף ביוגרפיות של נזירי צ'אן בשם "רשומות ג'ינגְדֵה" מהמאה העשירית לספירה. שם הוא מתואר כנזיר שמן וקירח לבוש גלימות פשוטות.

הוא מוצג לרוב כנווד הנושא עימו את כל חפציו בשק בד, דבר שמרמז על היותו עני אך שמח בחלקו. בתרבות הסינית הדמות שלו מסמלת הן שפע והן הסתפקות במועט.

לפי אגדות מקומיות, הוא היה נודד ונוהג לשחק ולהופיע בפני ילדי הכפרים אליהם הגיע, לחזות את מזג האוויר ולקרוא עתידות. הוא היה לן במקום בו היה כשירדה השמש, בין אם בפנים או בחוץ, וכוחותיו המיסטיים היו מגנים עליו מאיתני הטבע. במכתב מוות המיוחס לנזיר שמתוארך לשנת 916 נכתב שהנזיר הוא גלגול של הבודהיסטווה מאיטְרֶיה, הבודהה שתוולד בעתיד לאחר שהבודהיזם ישכח מהעולם.

==קישורים חיצוניים==

קטגוריה:אנשי דת בודהיסטים
קטגוריה:אנשי דת סינים
קטגוריה:נזירים
תחנת יוסטון

תחנת יוסטון הידועה גם בשם לונדון יוסטון (באנגלית: London Euston) היא תחנת רכבת מרכזית בדרך יוסטון שברובע קמדן בלונדון. התחנה היא תחנת הרכבת הבין עירונית הראשונה שנפתחה בממלכה המאוחדת, ותחנת הקצה של קו החוף של חברת הרכבות וירג'ין טריין. התחנה נמצאת במרכז העיר לונדון ובקרבת תחנת הרכבת סנט פנקראס, ותחנת קינגס קרוס.

== היסטוריה ==
יוסטון הייתה תחנת הרכבת הבין-עירונית הראשונה בלונדון. התחנה נפתחה ב-20 ביולי 1837 כתחנה הסופית של קו הרכבות לונדון ובירמינגהם (L&BR). בניין התחנה הישן נהרס בשנות השישים והוחלף בבניין הנוכחי בסגנון מודרני בינלאומי.

האתר נבחר בשנת 1831 על ידי ג'ורג' ורוברט סטיבנסון, מהנדסי חברת L&BR. האזור היה ברובו אדמות חקלאיות בקצה העיר המתרחבת, ובצמוד לדרך החדשה (כיום דרך יוסטון), שגרמה להתפתחות עירונית. התחנה נקראה על שם יוסטון הול בספוק, אחוזת דוכסי גרפטון, בעלי האדמות העיקריות באזור.

== קישורים חיצוניים ==

* 

יוסטון
קטגוריה:קמדן
קטגוריה:תחנות רכבת בניהול נטוורק רייל
האיגוד למען תוצרת הארץ

האיגוד למען תוצרת ארץ ישראל היה איגוד, שמטרתו לשכנע יהודים בישראל ומחוצה לה, לקנות מוצרים תוצרת ישראל, כדי לחזק את היישוב היהודי בארץ ישראל.

== ארגונים ואגודות ==
במשך המאה העשרים קמו כמה וכמה אגודות למען תוצרת הארץ, הם עשו תעמולה וההסברה חינוכית לרעיון תוצרת הארץ. במיוחד היה פעיל "האיגוד למען תוצרת הארץ".

בשנת תרצ"ו (1936) קרא המרכז למען תוצרת הארץ לישיבת באי כוח מוסדות וארגונים מחוגים שונים של היישוב. בהם הוחלט על "שלושים ימי תוצרת הארץ". בהם יתגייסו כל שדרות היישוב על מוסדותיו מפלגותיו, וארגוניו לשם הגברת הקניה והמכירה של פרי תוצרתנו בתעשייה ובחקלאות.

ביולי 1936 נערכו טקסים כפתיחה למפעל הימים בתחומי הנוער.

בטקס נקראה "מגילת תוצרת הארץ": 

אחת מפעילויות הארגון הייתה לשכנע יהודים בישראל ומחוצה לה לקנות אתרוגים תוצרת הארץ.

רבה הראשי של ארץ ישראל הראי"ה קוק תמך ברעיון קניה מתוצרת הארץ.

== ראו גם ==
* שמואל אריאל - ממייסדי האיגוד למען תוצרת הארץ
* עבודה עברית

== קישורים חיצוניים ==

* [https://merkazruach.nli.org.il/makor/kbvd-ltvtsrt-hrts כבוד לתוצרת הארץ], נאמן למקור, הספרייה הלאומית
* 

==הערות שוליים==

קטגוריה:היישוב: כלכלה
הרחבת HNN

במתמטיקה, הרחבת HNN היא דרך לבנות חבורה חדשה מחבורה קיימת. לחבורות אלו שימושים רבים בתורת החבורות הקומבינטורית.

ההרחבה התגלתה בשנת 1949 על ידי המתמטיקאים גרהאם היגמן, ברנד נוימן והאנה נוימן, ונקראת על שם שלושתם.

==הגדרה==
בהינתן חבורה G הנוצרת על ידי יוצרים ויחסים <S|R> ואיזומורפיזם φ:H->K בין שתי תתי חבורות של G, הרחבת ה-HNN של G ביחס ל-φ היא החבורה <(S,t|R,ht=tφ(h> כאשר h נע על כל האיברים ב-H. את החבורה המתקבלת מסמנים G*<sub>φ</sub>.

הבנייה מוסיפה משתנה חדש t, באופן שיתקיים t<sup>-1</sup>Ht=K, כלומר t מצמידה את H ל-K.

==צורה נורמלית==
הלמה של בריטון מאפשרת לכתוב כל איבר g ב-G*<sub>φ</sub> בצורה g<sub>0</sub>t<sup>ε1</sup>g<sub>1</sub>t<sup>ε1</sup>...t<sup>εn</sup>g<sub>n</sub>, כאשר כל ה-εi הם 1 או 1-, אחרי כל t<sup>1</sup> בא איבר מ-H, ואחרי כל <sup>1-</sup>t בא איבר מ-K.

יתרה מכך, לכל הצגה של g בצורה הזאת, ε<sub>1</sub>,...ε<sub>n</sub> הם יחידים.

==שימושים==
השימוש המקורי של הרחבות HNN היה, בהינתן חבורה G ושתי תתי-חבורות איזומורפיות שלה, למצוא חבורה המכילה את G ובה הן צמודות. שימוש זה אפשר, למשל, להוכיח את קיומה של חבורה אינסופית עם שתי מחלקות צמידות (ובפרט פשוטה).

שימוש נוסף הוא בטופולוגיה אלגברית: בהינתן מרחב X שהחבורה היסודית שלו היא G, הרחבת HNN מאפשרת למצוא את החבורה היסודית של המרחב X בו "מדביקים" חלק שהחבורה שלו היא H לחלק שהחבורה שלו היא K. זהו אנלוג למשפט ואן קמפן המאפשר לבנות, בעזרת היתוך של שתי חבורות יסודיות של מרחבים את החבורה היסודית של הדבקה שלהם זה לזה.

שימוש חשוב נוסף הוא בתורת בס-סר. שם הרחבות HNN, ביחד עם היתוך, הן הבניות היסודיות מהן בונים את החבורה של כל גרף חבורות. הרחבת HNN משמשת ללולאות (קשת מקודקוד לעצמו), ואילו היתוך משמש לקשת בין קודקודים שונים.

קטגוריה:תורת החבורות
עיגול שחור

עיגול שחור
עיגול שחור (●) הוא שם עט של מחבר אנונימי שפרסם שני ספרי פרוזה של קטעי חלומות בהוצאת רסלינג: "ספר עלטה" שיצאה לאור ב-2014 ו"צורת עתיד" שיצאה לאור ב-2017.

==אודות המחבר==

● הוא מחבר מהעולם החרדי.

חלומותיו מתפרסמים בטור סאטירי בשם "חלומות" בעיתון "הארץ" וכן בטור בשם "חיי לילה" במגזין האלטרנטיבי "התדרדרות הארץ".

כמה מחלומותיו של ● הועלו על בימת התיאטרון בעברית, צרפתית וגרמנית, ושודרו כתסכיתי רדיו בישראל ובגרמניה. שם העט הייחודי, בצורת עיגול שחור, מתייחס לסימן המסתיר סיסמה במחשב.

ספר הביכורים שלו, ספר עלטה, זכה בפרס משרד התרבות לספר ביכורים לשנת תשע”ד.

==קישורים חיצוניים==

* [http://www.hitdarderut-haaretz.org/igul-shachor.html חיי לילה], באתר התדרדרות הארץ
* [http://www.halata.org/r.pdf ראיון עם ●], באתר הוצאה לחושך
* אריאל הורוביץ, [http://www.hitdarderut-haaretz.org/future-tense.jpg אותיות פורחות באוויר], מקור ראשון
* 
טורים שפורסמו ב-"הארץ"
* 
* 
* 
* 
* 
* 
* 
* 
* 

==הערות שוליים==

קטגוריה:סופרים כותבי עברית
קטגוריה:סופרים ישראלים הידועים בשם עט
קטגוריה:ישראלים שזהותם אינה ידועה
דיווין נאה

דיווין נאה (באנגלית: Divine Yelsarmba Naah; נולד ב-20 באפריל 1996) הוא כדורגלן גנאי המשחק בעמדת הקשר בקובנה ז'לגיריס.

==קריירה==
נאה התחיל את הקריירה שלו באקדמיה של דרים. ביולי , נאה חתם במנצ'סטר סיטי מהפרמייר ליג והושאל מיידית לסטרומסגודסט מליגת העל הנורווגית עד לסיום השנה הקלנדרית. ב-20 בספטמבר 2014 נאה ערך את הופעת הבכורה שלו בקבוצה בניצחון 0–4 נגד בודה/גלימט.

ב-1 בפברואר 2015 נאה הושאל לנאק ברדה מליגת העל ההולנדית. ב-25 במאי 2015 נאה הבקיע את שער הבכורה שלו בקבוצה בניצחון 0–3 נגד פנלו, ניצחון שהבטיח לברדה את הישארותה בליגה הראשונה.

בהמשך, נאה הושאל גם לנורסאלנד, ארברו וטוביזה, בה חתם על חוזה בקיץ .

ב-27 ביוני 2019 נאה חתם בהפועל רעננה מליגת העל. בסיום העונה, רעננה ירדה לליגה הלאומית ונאה שוחרר מהקבוצה.

ב-1 בפברואר 2021, נאה חתם במוסטה מליגת העל המלטזית.

ביולי , נאה חתם בקובנה ז'לגריס מליגת העל הליטאית.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני מנצ'סטר סיטי
קטגוריה:כדורגלני סטרומסגודסט
קטגוריה:כדורגלני נאק ברדה
קטגוריה:כדורגלני נורשלן
קטגוריה:כדורגלני ארברו
קטגוריה:כדורגלני הפועל רעננה
קטגוריה:כדורגלני קובנה ז'לגיריס
קטגוריה:כדורגלנים זרים בישראל
קטגוריה:ספורטאים גנאים באנגליה
קטגוריה:ספורטאים גנאים בנורווגיה
קטגוריה:ספורטאים גנאים בהולנד
קטגוריה:ספורטאים גנאים בשוודיה
קטגוריה:ספורטאים גנאים בבלגיה
קטגוריה:ספורטאים גנאים בישראל
קטגוריה:ספורטאים זרים בליטא
קטגוריה:ספורטאים זרים במלטה
קטגוריה:ספורטאים זרים באזרבייג'ן
קטגוריה:גנאים שנולדו ב-1996
אומגה אחת

במתמטיקה ובפרט בתורת הקבוצות, ω<sub>1</sub> (קרי: אומגה אחת) הוא הסודר הלא בן מניה הראשון.

באופן פורמלי, הוא מוגדר כקבוצת כל הסודרים בני המניה.

==תכונות==
* השערת הרצף קובעת שעוצמתו שווה לעוצמת הרצף. אם מניחים את שלילתה ואת אקסיומת הבחירה, מקבלים שעוצמתו קטנה ממש מעוצמת הרצף.
* ω<sub>1</sub> הוא מונה עוקב, ומכאן שהוא רגולרי (הקופינליות שלו היא עצמו - אין בו סדרה לא חסומה ובת מניה).
* המרחב הטופולוגי ω<sub>1</sub> הוא דוגמה למרחב שמקיים את אקסיומת המניה הראשונה אך לא את אקסיומת המניה השנייה. המרחב ω<sub>1</sub>+1 לא מקיים את אף אחת מהן, אך הוא עדיין קומפקטי. לעומת זאת, המרחב ω<sub>1</sub> הוא לא קומפקטי אף על פי שהוא קומפקטי סדרתית. בכך הם משמשים לדוגמאות נגדיות רבות בטופולוגיה.
* קומפקטיפיקציית סטון-צ'ך של ω<sub>1</sub> היא ω<sub>1</sub>+1.

==שימושים==
ניתן להשתמש ב-ω<sub>1</sub> כדי לבנות את קבוצת כל הקבוצות המדידות לבג. עושים זאת באינדוקציה טרנספיניטית: מתחילים מהקבוצות הפתוחות והסגורות. עבור סודר עוקב α+1, לוקחים את האיחודים והחיתוכים בני המניה של הקבוצות שבנינו עבור α. עבור סודר גבולי, לוקחים איחוד על כל הקבוצות שנבנו לפני כן. עבור ω<sub>1</sub>, מתקבלות בדיוק כל הקבוצות המדידות לבג.

קטגוריה:תורת הקבוצות
גלאס איסר

גלאס איסר (בגרמנית: Glas Isar) היא מכונית מיני מתוצרת יצרנית הרכב הגרמנית Hans Glas GmbH אשר יוצרה בין השנים 1958–1965 בגרמניה המערבית.

בין השנים 1960–1965 יוצר דגם Isard Royal T-700 בארגנטינה.

=="גלאס איסר"==
* 2 דלתות.
* 4 נוסעים.
* מנוע קדמי.
* מנוע בנזין.
* מנוע קירור אוויר.
* קיבולת מיכל בנזין - 40 ליטר.
* באוגוסט 1960 עברו דגמי "גלאס איסר" מתיחת פנים.

===תצורות===

* 2 דלתות סדאן - יוצרו 73,312 יחידות.
* 3 דלתות סטיישן - יוצרו 14,274 יחידות.
* 2 דלתות - טנדר.

===דגמים===
* "T600" - יוצר בין אוגוסט 1958 - יוני 1965, מנוע 584 סמ"ק.
* "T700" - יוצר בין אוגוסט 1958 - יוני 1965, מנוע 688 סמ"ק.
* "K600" (סטיישן) - יוצר בין נובמבר 1959 - ספטמבר 1965, מנוע 584 סמ"ק.
* "K700" (סטיישן) - יוצר בין נובמבר 1959 - ספטמבר 1965, מנוע 688 סמ"ק.

==תמונות==
<gallery mode="packed" heights="120">
קובץ:Glas700-Jan1965.jpg | "גלאס איסר 700", שנת 1965
קובץ: Isar-1958.JPG | "גלאס איסר", שנת 1958
קובץ:ISARD.JPG | "גלאס איסר"
קובץ:Glas (Isard) T-700 Royal p2.JPG | "גלאס איסר"
קובץ:Glas Isar dutch licence registration unknown pic2.JPG | "גלאס איסר"
קובץ:Glas Isar Pickup 2.jpg | "גלאס איסר" - טנדר
קובץ:Glas Isar Pickup 1.jpg | "גלאס איסר" - טנדר
קובץ:Sininen Isar Pekka ja Pätkä mainoksella 200509.jpg | "גלאס איסר" - סטיישן
קובץ:
</gallery>

==ראו גם==
* גלאס V8
* גלאס GT
* גלאס 1700
* גלאס גוגו
* גלאס 1004

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות מיני
קטגוריה:מכוניות סטיישן
קטגוריה:טנדרים
קטגוריה:כלי רכב גרמניים
קטגוריה:כלי רכב המיוצרים בארגנטינה
איסר
אוניברסיטת מאלמה

אוניברסיטת מאלמה (בשוודית: Malmö universitet) היא אוניברסיטה במאלמה שבשוודיה.

המוסד הוקם ב-1998, לאוניברסיטה תוכנית חילופי סטודנטים עם יותר מ-240 אוניברסיטאות ברחבי העולם, רבים מהסטודנטים הם בעלי רקע בינלאומי.

הלימודים באוניברסיטה מתמקדים בהגירה, חוקים בינלאומיים, מדיה וטכנולוגיה.

באוניברסיטה חמש פקולטות:
* הפקולטה לטכנולוגיה
* הפקולטה לתרבות
* הפקולטה לחינוך
* הפקולטה לרפואת שיניים-הפקולטה הוקמה ב-1948 כקולג' עצמאי לרופאת שיניים והיה למוסד האקדמאי הראשון במאלמו, ב-2007 קיבלה הפקולטה פרס מטעם ממשלת שוודיה.
* הפקולטה לבריאות

האוניברסיטה ממוקמת באי מלאכותי במעגן מאלמו הנקרא "Universitetsholmen", היא מתפרסת על שמונה מבנים.

==קישורים חיצוניים==

* 

* [https://www.youtube.com/user/MalmoUniversity ערוץ היוטיוב הרשמי] של אוניברסיטת מאלמה

קטגוריה:מאלמה: מבנים
קטגוריה:שוודיה: אוניברסיטאות ומכללות
קטגוריה:מאלמה: חינוך
גלאס גוגו

גלאס גוגו (בגרמנית: Glas Goggo) הם 12 דגמי קטנועים, ודגם של תלת אופן להובלת מטען, שיוצרו על ידי יצרנית הרכב הגרמנית Hans Glas GmbH , בין השנים 1951–1957 בגרמניה המערבית. 

יוצרו 46,181 יחידות.

==תצורות==

* קטנועים.
* קטנועים עם "סירה".
* תלת-אופן - להובלת מטענים, מחיר היחידה בהשקה, בדצמבר 1953 עמד על 1,900 מרק גרמני.

===דגמים===

* "125" - מנוע 123 סמ"ק, יוצר מיולי 1951 - אוקטובר 1953.
* "150" - מנוע 147 סמ"ק, יוצר מאפריל 1952 - אוקטובר 1954.
* "200" - מנוע 197 סמ"ק, יוצר מאפריל 1952 - אוקטובר 1954.
* "125/2" - מנוע 123 סמ"ק, יוצר מאוקטובר 1953 - אוגוסט 1954.
* "150/2" - מנוע 147 סמ"ק, יוצר מאוקטובר 1953 - אוגוסט 1954.
* "T54 200/2" - מנוע 197 סמ"ק, יוצר מאוקטובר 1953 - אוגוסט 1954.
* "200 S" - מנוע 197 סמ"ק, יוצר בין השנים 1953-1954.
* "200 Lastenroller" (תלת אופן) - מנוע 197 סמ"ק, יוצר מדצמבר 1953 - אוגוסט 1954.
* "T55 125" - מנוע 123 סמ"ק, יוצר מאוגוסט 1954 - ספטמבר 1956.
* "T55 150" - מנוע 147 סמ"ק, יוצר מאוגוסט 1954 - ספטמבר 1956.
* "T55 200" - מנוע 197 סמ"ק, יוצר מאוגוסט 1954 - ספטמבר 1956.
* "T55 200S" - מנוע 197 סמ"ק, יוצר מאוגוסט 1954 - ספטמבר 1956.
* "T57 200" - מנוע 197 סמ"ק, יוצר בשנת 1957.

==תמונות==
<gallery mode="packed" heights="120">
קובץ:Glas Goggo Roller 2.jpg | "גלאס גוגו" עם "סירה" 
קובץ:Glas Goggo Roller 1.jpg | "גלאס גוגו" עם "סירה"
קובץ:1953 Goggo 200.jpg | "גלאס גוגו", שנת 1953 
קובץ:Glas Goggo Roller 3.jpg | "גלאס גוגו"
קובץ:1954 Goggo-Roller 20TA55 197cc 11hp bild 3.JPG| "גלאס גוגו", שנת 1954 עם "סירה"
קובץ:Goggo.jpg | "גלאס גוגו" עם "סירה"
</gallery>

<gallery mode="packed" heights="150">
קובץ:GLAS Goggo Lastenroller.jpg | "גלאס גוגו" - תלת אופן 
קובץ:GLAS Goggo Lastenroller Seitenansicht.jpg | "גלאס גוגו" - תלת אופן 
</gallery>

==ראו גם==
* גוגומוביל

== קישורים חיצוניים ==

==הערות שוליים==

קטגוריה:כלי רכב שהושקו ב-1951
קטגוריה:קטנועים
קטגוריה:קטנועי ואופנועי תלת-אופן
קטגוריה:כלי רכב גרמניים
קטגוריה:רכבי Hans Glas GmbH
אבדות ומציאות (סרט קצר)

אבדות ומציאות (באנגלית: Lou (לו)) הוא סרט אנימציה ממוחשבת קצר שנכתב על ידי דייב מולינס והופץ על ידי פיקסאר. הסרט הוצג לראשונה ב -12 במרץ 2017 בפסטיבל SXSW, ושוחרר בקולנוע ב-23 ביולי 2017 לצד הסרט מכוניות 3. בשנת 2018 הופץ הסרט באוסף הסרטים הקצרים של פיקסאר, חלק 3.

== תקציר עלילה ==
כאשר ילד בריון גונב בזמן ההפסקה את הצעצועים של שאר הילדים במגרש המשחקים, רק דבר אחד עומד בדרכו: "לו" יצור הגר בארגז האבדות ומציאות.

== הפקה ==
ההשראה הראשונית של הבמאי דייב מולינס לסרט הגיע מכך שכילד הוא עבר מספר בתי ספר ומפני שלילד חדש קצת קשה להשתלב בהתחלה הוא יצר לעצמו דמות דמיונית. "...או בגלל שאתה לא מכיר אף אחד מהילדים אתה מרגיש בלתי נראה, או שאתה מתבייש ורוצה להיות בלתי נראה. חשבתי שזה יהיה מגניב שתהיה לי דמות שתוכל להתחבא במקומות גלויים לעין".

"בריונים בדרך כלל פשוט מתנהגים כך כי הם נבוכים או שהם צעירים והמצפן המוסרי שלהם עוד לא מסודר" אומר מולינס. "אם אתה יכול לגלות מה המניעים שלהם, אולי אתה יכול לפתור כמה דברים".

== פרסים ==
הסרט היה מועמד לפרס אוסקר לסרט המונפש הקצר הטוב ביותר בטקס פרסי אוסקר ה-90.

==קישורים חיצוניים==
* 

== הערות שוליים ==

קטגוריה:סרטי 2017
קטגוריה:סרטי אנימציה ממוחשבת
קטגוריה:סרטים קצרים של פיקסאר
פרדריק אתרלינק

פרדריק אתרלינק (בצרפתית: Frédéric Etherlinck; נולד ב-11 באוגוסט 1968) הוא זמר בלגי.

==ביוגרפיה==
אתרלינק נולד בבריסל וזמן קצר לאחר לידתו משפחתו היגרה ללוס אנג'לס שם גרה עד 1977, לאחר מכן עברה לניס וב-1980 חזרה לבריסל.

הוא החל את דרכו כזמר ומתופף כשהופיע בברים ובמופעי קברט.

בשנת 1994 הוציא את הסינגל הראשון שלו "Faut pas croire". בשנת 1995 השתתף בתחרות הלאומית הבלגית לקראת האירוויזיון, זכה במקום הראשון וייצג את בלגיה באירוויזיון 1995 עם השיר "La voix est libre" ("הקול חופשי"). את התחרות סיים במקום ה-20, עם 13 נקודות. עם זאת, השיר דורג במקום ה-21 בטבלאות הסינגלים של ולוניה. שנה אחר כך, פרסם אתרלינק אלבום בשם "Les Années lumières".

אתרלינק היגר מבלגיה למונטריאול שם החל לפתח את קריירת המשחק שלו.

בשנת 2006 שיחק בסרט "Guide de la petite vengeance", אשר היה מועמד לפרס ג'יני. ב-2009 שיחק בסרטים הצרפתיים "Le Séminaire" ו-"Le Coach". ב-2010 שיחק בסרט הקצר "Conduite intérieure" על מובטל המוצא עבודה מפתיעה. ב-2011 שיחק בסרט הפעולה "De force". ב-2012 הופיע בסרט הקומדיה "Il était une fois, une fois". ב-2015 שיחק במיני סדרה "Le Berceau des anges" המתרחשת ב[מונטריאול בשנת 1954. ובשנת 2018 שיחק בסדרת הפשע "La Trêve".

==קישורים חיצוניים==
* 

קטגוריה:זמרים בלגים
קטגוריה:משתתפי אירוויזיון 1995
קטגוריה:נציגי בלגיה באירוויזיון
קטגוריה:שחקני קולנוע וטלוויזיה בלגים
קטגוריה:מהגרים לקנדה
קטגוריה:בלגים שנולדו ב-1968
אולימפיאדת מילאנו - קורטינה ד'אמפצו (2026)

משחקי החורף האולימפיים ה-25 במספר (באנגלית: XXV Olympic Winter Games, בצרפתית: Les XXVes Jeux olympiques d'hiver, באיטלקית: XXV Giochi olimpici invernali), ייערכו בין 6 בפברואר ל-22 בפברואר 2026 בערים האיטלקיות מילאנו וקורטינה ד'אמפצו, לאחר שערים אלו גברו על הערים וסטוקהולם משוודיה במכרז, שנערך בכנס ה-134 של הוועד האולימפי הבינלאומי בלוזאן, שווייץ.

זו תהיה הפעם הרביעית בה המשחקים יערכו באיטליה, הפעם השנייה בה יערכו בעיר קורטינה ד'אמפצו והפעם הראשונה בה המשחקים יערכו במילאנו. המשחקים יתקיימו 20 שנה לאחר אולימפיאדת טורינו, שהייתה הפעם האחרונה בה התקיימו המשחקים האולימפיים באיטליה ו-70 שנה לאחר אולימפיאדת קורטינה, שהייתה הפעם האחרונה בה התקיימו המשחקים האולימפיים בעיר קורטינה.

זו תהיה הפעם הראשונה בה את משחקי החורף האולימפיים יארחו 2 ערים ביחד.

==המכרז==
מילאנו וקורטינה ד'אמפצו נבחרו לארח את משחקי החורף האולימפיים ב-24 ביוני 2019 בכנס ה-134 של הוועד האולימפי הבינלאומי שנערך בלוזאן שבשווייץ. בהצבעה שנערכה בכנס התשתתפו נציגי כל המדינות פרט לפרנקו קרארו, איבו פאריני וג'ובאני מאלאגו נציגי איטליה וסטפן הולם וגונילה לינדברג נציגי שוודיה שלא יכלו להשתתף בהצבעה עקב החוקים באמנה האולימפית.

בהצבעה השתתפו 82 נציגים ונספרו 81 קולות כשרים.

{| class="wikitable"
|-
! colspan="6" |תוצאות המכרז לאולימפיאדת החורף 2026
|- style="background:#efefef;"
! ערים
! מדינה
! מספר קולות
|-
|מילאנו - קורטינה ד'אמפצו
|
|47
|-
|סטוקהולם-אורה
|
|34
|}

==המתחמים האולימפיים==
ה[[מדיולאנום פורום, האצטדיון בו יערכו תחרויות ההחלקה]]
[[הארנה של ורונה, הארנה בה יערך טקס הסיום של המשחקים]]
===במילאנו===
* אצטדיון סן סירו - טקס הפתיחה
* פורום יוניפול - החלקה אמנותית על הקרח והחלקה מהירה במסלול קצר
* פלאטליה סנטה גיוליה - הוקי קרח
* פלהלידו - הוקי קרח
* רחבת קתדרלת מילאנו - טקסי חלוקת מדליות

===נפת סונדריו===
* מדרון סטלביו, בורמיו - סקי אלפיני
* ליביניו - גלישת שלג (סנואובורד), סקי בסגנון חופשי

===קורטינה ד'אמפצו===
* מדרון אולימפיה דלה טופיין - סקי אלפיני
* המסלול האולימפי אוג'ינו מונטי - לוז', סקלטון, בובסלי
* אצטדיון הקרח האולימפי - קרלינג
* סודטירול ארנה - ביאתלון

===נפת טְרֶנְטוֹ===
* טרמפולינו גיוספ דל בן - קפיצת סקי, סקי נורדי משולב
* לאגו די טסרו - סקי למרחקים, סקי נורדי משולב
* משטח החלקה על הקרח פינה - החלקה מהירה על הקרח

===ורונה===
*הארנה של ורונה - טקס סיום

==קישורים חיצוניים==

* 
* [https://www.olympic.org/milan-cortina-2026 אולימפיאדת מילאנו - קורטינה ד'אמפצו] באתר הרשמי של הוועד האולימפי הבינלאומי 

==הערות שוליים==

קטגוריה:אירועים עתידיים
2026
קטגוריה:תחרויות ספורט רב-ענפיות
מילאנו - קורטינה ד'אמפצו (2026)
מנשה מאיר

סר מנשה מאיר (באנגלית: Sir Manasseh Meyer; 1846 – 1 ביולי 1930) היה יהודי הודי אזרח בריטניה, איש עסקים ונדבן, ממייסדי הקהילה היהודית בסינגפור.

==קורות חיים==
בית הספר ע"ש סר מנשה מאיר בסינגפור
מנשה מאיר נולד בבגדאד למשפחה יהודית שהיגרה לכלכותה, שם התחנך. בגיל 15 הצטרף לדודו בסינגפור ולמד בבית הסיפור התיכון הקתולי "סנט ג'וסף". הוא עבד בסינגפור אצל דודו, יוסף רפאל יהושע, עד שהיה בן 18, אז חזר לכלכוטה להמשך לימודיו, והפך לעוזר לרואה חשבון. בגיל 21 עבר לבורמה והחל לעסוק במסחר. מסעות המסחר שלו כללו את מצרים, ארץ ישראל, עיראק, אירופה, הודו, סין ויפן.

מאיר חזר לסינגפור ב-1873 וייסד חברה לייבוא וייצוא, שהייתה מעורבת במסחר באופיום. הצלחתו העסקית הפכה אותו לטייקון ונדבן וממנהיגי הקהילה היהודית של יוצאי בגדאד בסינגפור.

על שמו קרוי בית הספר של הקהילה היהודית בסינגפור.

== קישורים חיצוניים ==

==הערות שוליים==

קטגוריה:נדבנים יהודים הודים
קטגוריה:יהודים בריטים
קטגוריה:יהודים סינגפורים
קטגוריה:אנשי עסקים יהודים בריטים
קטגוריה:נדבנים יהודים בריטים
קטגוריה:ילידי 1846
קטגוריה:נפטרים ב-1930